stanford-oval/wikipedia huggingface dataset:
אליפות אירופה בשחייה 2014
ישראל ישראל באליפות אירופה בשחייה > שחייה

נבחרת ישראל כללה 15 שחיינים, 3 שחייניות ו-12 שחיינים.
שחייני הנבחרת קבעו 7 שיאים ישראלים, מהם 5 שיאים לנשים, 4 מהם קבעה עמית עברי ו-2 שיאים לגברים, פעמיים במשחה שליחים 4x100 מטר חופשי.
שחייני ישראל השתתפו בשלושה משחי גמר ולא זכו באף מדליה. גיא ברנע סיים במקום חמישי במשחה ל-50 מטר גב, רביעיית השליחים סיימה במקום שישי במשחה 4x100 מטר חופשי ודוד גמבורג סיים במקום שמיני במשחה ל-100 מטר גב.
ישראל ישראל באליפות אירופה בשחייה > שחייה > נשים

| שם השחיינית | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| קרן זיבנר | 50 מטר פרפר | מוקדמות | 27.60 שניות | 28 |  |  |
| קרן זיבנר | 100 מטר פרפר | מוקדמות | 1:00.08 דקות | 21 |  |  |
| קרן זיבנר | 200 מטר פרפר | מוקדמות | 2:12.19 דקות, שיא ישראלי | 13 |  |  |
| קרן זיבנר | 200 מטר פרפר | חצי גמר | 2:14.74 דקות | 16 |  |  |
| קרן זיבנר | 100 מטר חופשי | מוקדמות | 56.95 שניות | 31 |  |  |

| עמית עברי | 50 מטר פרפר | מוקדמות | 26.54 שניות | 11 |  |  |
| עמית עברי | 50 מטר פרפר | חצי גמר | 26.39 שניות | 9 |  |  |
| עמית עברי | 50 מטר פרפר | Swim-Off‏ | 26.13 שניות, שיא ישראלי | 1 |  |  |
| עמית עברי | 100 מטר פרפר | מוקדמות | 59.24 שניות | 13 |  |  |
| עמית עברי | 100 מטר פרפר | חצי גמר | 58.70 שניות | 9 |  |  |
| עמית עברי | 50 מטר חזה | מוקדמות | 31.50 שניות, שיא ישראלי | 12 |  |  |
| עמית עברי | 50 מטר חזה | חצי גמר | 31.42 שניות, שיא ישראלי | 10 |  |  |
| עמית עברי | 100 מטר חזה | מוקדמות | 1:08.55 דקות | 9 |  |  |
| עמית עברי | 100 מטר חזה | חצי גמר | 1:07.89 דקות, שיא ישראלי | 9 |  |  |
| עמית עברי | 200 מטר מעורב אישי | מוקדמות | 2:15.94 דקות | 16 |  |  |
| עמית עברי | 200 מטר מעורב אישי | חצי גמר | 2:14.75 דקות | 14 |  |  |

| נסטיה קורוטקוב | 50 מטר חזה | מוקדמות | 33.73 שניות | 44 |  |  |
| נסטיה קורוטקוב | 100 מטר חזה | מוקדמות | 1:11.00 דקות | 34 |  |  |
| נסטיה קורוטקוב | 200 מטר חזה | מוקדמות | 2:32.05 דקות | 22 |  |  |
ישראל ישראל באליפות אירופה בשחייה > שחייה במים פתוחים > גברים

| שם השחיין | משחה | תוצאה | מיקום |  |  |  |
| --- | --- | --- | --- | --- | --- | --- |

| יובל ספרא | 10 ק"מ | 1:53:51.8 שעות | 33 |  |  |  |
| יובל ספרא | 25 ק"מ | 5:10:09.6 שעות | 7 |  |  |  |

| שחר רסמן | 10 ק"מ | 1:52:16.0 שעות | 30 |  |  |  |
| שחר רסמן | 25 ק"מ | 5:14:14.7 שעות | 11 |  |  |  |
ישראל ישראל באליפות אירופה בשחייה > שחייה צורנית

| שם השחיינית | שלב | תוצאה | מיקום |  |  |  |
| --- | --- | --- | --- | --- | --- | --- |
| אנסטסיה גלושקוב | טכני | 83.4595 נקודות | 6 |  |  |  |
| אנסטסיה גלושקוב | חופשי | 86.6000 נקודות | 5 |  |  |  |
| אנסטסיה גלושקוב | גמר | 89.0667 נקודות | 5 |  |  |  |

| דואט   אנסטסיה גלושקוב   יבגניה טטלבאום | טכני | 77.4981 נקודות | 8 |  |  |  |
| דואט   אנסטסיה גלושקוב   יבגניה טטלבאום | חופשי | 76.8667 נקודות | 12 |  |  |  |
| דואט   אנסטסיה גלושקוב   יבגניה טטלבאום | גמר | 77.2667 נקודות | 12 |  |  |  |
אשר אנשל יונגרייז (טשנגר, הנכד)

אין תמונה חופשית
הרב אשר אנשל הלוי יונגרייז (~ה'תרל"ה, 1875 - ט"ו בסיוון ה'תש"ד, 6 ביוני 1944) היה רבה של טשנגר (אנ') במשך כארבעים שנה, השלישי בשושלת רבני העיר ממשפחת יונגרייז. נספה בשואת יהודי הונגריה עם בני קהילתו.
ביוגרפיה

נולד בטשנגר (אנ') למשפחה מיוחסת, אביו היה רב העיר הרב אברהם יונגרייז, בנו של הרב אשר אנשל יונגרייז, שכיהן אף הוא כרבה של טשנגר. ואמו אסתר הייתה בתו של הרב אברהם יצחק גליק שהיה מגדולי רבני הונגריה, נכדת הרב ישעיה בנט ונינת מהר"ם בנט והרב אלעזר לעוו. הוא נקרא על שם סבו, אבי אביו, שנפטר כשנה לפני שנולד.
בילדותו למד אצל אביו ואצל סבו הרב אברהם יצחק גליק, בבחרותו נסע ללמוד אצל הרב משה צבי פוקס בגרוסוורדיין ואצל דודו הרב יהושע ברוך רייניץ, "בעל המכתבים", רבה של צ'צ'וביץ (טשעטשאוויץ). הוא נסמך לרבנות בידי שלושת רבותיו אלו, ובידי הרב אליעזר דייטש מבוניהד. נישא לשרה בת הרב דוד יהודה ליב זלצר, רבה של הומנא.
בי"ט בסיוון ה'תרס"ד נפטר אביו הרב אברהם, והוא התמנה במהלך ההלוויה כמחליפו ברבנות טשנגר, תפקיד בו החזיק במשך כארבעים שנה.
הרב יונגרייז נספה בשואה. חיבור גדול שלו על מסכת חולין, כמו גם חידושי סוגיות ואגדה רבים שלא סודרו לדפוס, אבדו בעת המלחמה. חלק מדרשותיו שרד.
משפחתו

רעייתו שרה, הייתה בתו של הרב דוד יהודה ליב זלצר, רבה של הומנא. היא נפטרה בו' בתמוז ה'תש"ב
הרב אלעזר אריה הלוי יונגרייז - כיהן לאחר השואה כמנהיג קהילת יוצאי טשנגר, על מקומו של אביו (נפטר ה'תש"ן, 1990)
בנו הרב אשר אנשל הלוי יונגרייז, כיהן אחריו בתואר אב"ד טשנגר
בנו הרב יצחק דב הלוי יונגרייז, הוא האדמו"ר מגורליץ בבורו פארק
מרדכי מאיר הלוי יונגרייז - ניצול השואה, נפטר בי"א באב ה'תשכ"ה, 9 באוגוסט 1965
יצחק הלוי יונגרייז - ניצול השואה, נפטר בכ"ט בטבת ה'תשל"א, 26 בינואר 1971
יעקב דוב הלוי יונגרייז - ניצול השואה, עלה לארץ ישראל ובה התגורר עד פטירתו בז' בכסלו ה'תשע"ג, 12 בנובמבר 2002. נקבר בבית הקברות נחלת יצחק
רחל בריינדל ומשה אבינון (איבינסקי)
ריצה, נפטרה בילדותה, כ"ו באלול ה'תרפ"ו
לקריאה נוספת

אברהם יונגרייז, בית אשר - אהל שרה, נספח לספר מנוחת אשר, מהדורת ניו יורק תשכ"ג
ביצה כבושה

| --- | --- |

 
 מאכלים
 סוג:  מנה העשויה מביצה 
 מטבח:  המטבח הבריטי, המטבח הסיני 
 מוצא:  המטבח האנגלי
 מרכיבים עיקריים:  ביצה קשה חומץ/מלח
 
| --- | --- |
 ערך תזונתי ל-100 גרם
 קלוריות:  80 קק"ל
 חלבונים:  7.5 ג'
 פחמימות:  0 ג'
 שומן:  5.5 ג'
 שומן רווי:  2%
 כולסטרול:  210 מ"ג
 נתרן:  0 מ"ג
 סיבים תזונתיים:  0 ג'
 מקור: 
ביצה כבושה או ביצה מוחמצת היא מאכל העשוי מביצה קשה אשר הוחמצה.
ביצים קשות אלה מוחמצות בתערובת של חומץ, מלח, תבלינים ולעיתים גם סוכר. הביצים נשמרות בתחמיץ בין מספר ימים למספר חודשים. במדינת פנסילבניה שבארצות הברית נהוג להוסיף לתחמיץ סלק על מנת לתת לביצים צבע סגול.
באנגליה נאכלות ביצים אלה כמנה ראשונה או כחטיף בפאבים. כמו כן הביצים נמכרות כמזון מהיר בחנויות פיש אנד צ'יפס.
ראו גם

ביצת מאה השנים
הערות שוליים

↑  מידע באתר Calorie King
אשר אנשיל כץ

ערך זה עוסק ברב אשר אנשיל כץ מהונגריה. אם התכוונתם לנכדו, רבה של קהילת וויען בארצות הברית, ראו .
הרב אשר אנשיל כץ
הרב אשר אנשיל כ"ץ (ה' בטבת, תרמ"א (1880) - כ"ז בסיוון תש"ד (1944)). רב, ראש ישיבה ומחבר ספרים.
ביוגרפיה

נולד בצ'נגר בהונגריה לרב יהונתן בנימין כ"ץ, שהיה מחבר ספרים שלא נדפסו. לאביו היה כתב ייחוס עד הרב נפתלי כ"ץ. למד שש שנים בישיבת ר' משה גרינוולד בחוסט. בן עשרים נשא לאשה את בתו של הרב שלמה זלמן אהרנרייך משאמלויא. נתמנה על ידי חותנו לדיין בשאמלוי, ומאז גם החל לתת שיעורים בישיבת חותנו. בשנת 1909 נתמנה לרב בקהילת ניר-מעדיעש. משנת 1925 נתנה לרב קהילת "עדת ישראל" בדונאיסקה סטרדה שם עמד בראשות ישיבה שהייתה מהגדולות בישיבות הונגריה. בישיבה למדו 250–300 תלמידים.
כשאר בני קהילתו, נשלח באביב של שנת תש"ד (1944) לאושוויץ, שם נספה עם אשתו ורוב ילדיו.
היחיד מילדיו ששרד את השואה היה הרב יהושע כ"ץ שעמד בראש קהילת אשר סערעדהרלי בברוקלין. בנו זה הוציא לאור גם את ספריו.
נכדיו הם רבנים מפורסמים בארצות הברית, הרב אשר אנשיל, ראש קהילת וויען, הרב חיים לייב, אב"ד סרדהלי ופוסק הלכה מפורסם והרב שלמה זלמן, רב קהילת תולדות אהרן בוויליאמסבורג.
ספריו

סדר הגדה של פסח - עם פי’ ... חדש האביב / מאת הרב ... אשר אנשיל כ"ץ, ברוקלין, תשל"א
ספר שאלות ותשובות ולאשר אמר - תשובות ובירורי הלכות על ד’ חלקי שולחן ערוך / מאת אשר אנשיל כ"ץ, ברוקלין, תשמ"א. יצא שוב בתשפ"ב על ידי מכון מעדני מלך וויען.
לקריאה נוספת

אברהם פוקס, ישיבות הונגריה בגדולתן ובחורבנן, חלק א', הוצאת המחבר, ירושלים תשל"ט (1978)
יצחק יוסף כהן, חכמי טרנסילבניה, מכון ירושלים, ירושלים, תשמ"ט עמ' 130–131
אברהם יששכר אנגל,  ספר זיכרון לקהילת דונאסרדאהלי(הקישור אינו פעיל), בהוצאת ועד יוצאי קהילת דונאסרדאהלי בישראל, תשל"ה (באתר ספריית העיר ניו יורק) עמ' 115–118
אנטרופיית פון נוימן

איור 1- ג'ון פון נוימן
אנטרופיית פון נוימן היא הכללה קוונטית של אנטרופיית שאנון הקלאסית. אנטרופיה זו הוצעה בשנת 1932 על ידי ג'ון פון נוימן, במפתיע, לפני ששאנון הגה את האנטרופיה שלו (1948). אנטרופיה זו מכמתת את כמות האינפורמציה במערכת, ואת הקורלציה בין מערכות קוונטיות.
אנטרופיית פון נוימן מתקשרת לקידוד מקור (אנ')- התהליך של קידוד ופענוח מידע.
המטרה של אנטרופיה זו היא לכווץ מידע כדי להפחית את העלות של אחסונו או העברתו.
תאוריה זו נקראת תאוריית קידוד המקור של שאנון.
ביטוי מתמטי

במערכות קוונטיות, המתוארות על ידי מטריצת הצפיפות, אנטרופיית פון נוימן מתוארת בצורה הבאה:
S=-\operatorname {Tr} (\rho \ln \rho ),
ערך זה, בפיזיקה, נותן את הקשר בין מכניקה סטטיסטית-קוונטית ותרמודינמיקה: כאשר מטריצת הצפיפויות תוגדר כך-  \rho ={e^{-\beta H} \over Z} ( Z היא פונקציית החלוקה) נקבל את מצב גיבס המתאר סידור מצבים בשיווי משקל תרמודינמי.
נתמקד במרחב הילברט בעל מימד סופי. בהנחה כי המערכת הקוונטית מיוצגת על ידי סידור של מצבים עצמיים  {\{|\phi _{x}\rangle ;p_{x}\}}, מטריצת הצפיפות,  \rho  תהא:
 \rho =\sum _{x}p_{x}\left|\phi _{x}\right\rangle \left\langle \phi _{x}\right|~
עבור המקרה הספציפי בו המצבים המעורבים מהווים בסיס אורתונורמלי למרחב הילברט, נקבל כי מטריצת הצפיפות היא אלכסונית, כך שהערכים העצמיים של  \rho \ln \rho  הם  p_{x}\ln {p_{x}} ואנטרופיית פון נוימן תכתב כך:
S=-\sum _{x}p_{x}\ln {p_{x}}=H(X) כאשר  X הוא משתנה מקרי עם התפלגות  p_{x} .
במקרה זה אנטרופיית פון נוימן זהה לאנטרופיית שאנון.
במקרה בו המצבים המעורבים אינם אורתונורמליים נקבל כי  S\neq H(X) . ניתן גם להראות כי באופן כללי מתקיים  S\leq H(X).
ביטוי מתמטי > תכונות

אי שליליות:  S\geq 0, כאשר השווין לאפס מתקיים אם ורק אם מטריצת הצפיפויות מייצגת מצב טהור. תכונה זו נובעת ישירות מהגדרת האנטרופיה, כאשר  0\leq p_{x}\leq 1.
חסם עליון:  S\leq \ln {D} כאשר  D הוא מימד מרחב הילברט. מקסימום זה מתקבל עבור מצב מעורב מקסימלי, בו  X מתפלג אחיד.
אינווריאנטית תחת מעבר בסיס של מטריצת הצפיפויות, זאת אומרת  S(\rho )=S(U\rho U^{\dagger }).
אדיטיביות:  S(\rho \otimes \sigma )=S(\rho )+S(\sigma ).
תת חיבוריות:  S(\rho _{AB})\leq S(\rho _{A})+S(\rho _{B}), עבור מצב בי-פרטיטי.
תת-חיבוריות (חזקה):  S(\rho _{AC})+S(\rho _{BC})\geq S(\rho _{ABC})+S(\rho _{C})
קעירות:  S(\rho )\geq \sum _{j}{p_{j}S(\rho _{j})}, כאשר  \rho _{j} הוא אופרטור צפיפות במרחב הילברט  {\mathcal {H}} עבור קבוצה סופית  \{j\}, ו-  \{p_{j}\} פונקציית ההסתברות, כלומר מקיימת  0\leq p_{j}\leq 1,\sum _{j}p_{j}=1 ומתקיים:  \rho =\sum _{j}\rho _{j}p_{j}.
אי שוויון עיבוד הנתונים:  S({\mathcal {N(\rho )}})\geq S({\rho }), כאשר:  {\mathcal {N}}:{\mathcal {L}}({\mathcal {H}}_{A})\rightarrow {\mathcal {L}}({\mathcal {H}}_{B}) הוא ערוץ קוונטי יחידני.
אי שוויון המשולש: עבור מערכת בי-פרטיטית  \rho _{AB} מתקיים  |S(\rho _{A})-S(\rho _{B})|\leq S(\rho _{AB})
אנטרופיית פון נוימן היחסית

באנלוגיה ישירה לאנטרופיית שאנון היחסית, נגדיר את אנטרופיית פון נוימן היחסית:
S_{Rel}(\sigma ||\rho )\triangleq \operatorname {Tr} \left(\sigma (\ln \sigma -\ln \rho )\right)
אנטרופיית פון נוימן היחסית נותנת אינדיקציה לכמה קשה להבחין בין המצבים  \sigma  ו-  \rho . אנטרופיה זו נודעת גם כאנטרופיה הקוונטית היחסית.
ראו גם

אנטרופיית צאליס
אנטרופיית שאנון
אנטרופיית רניי
הערות שוליים

↑  Shanon, C.E (1948). "A mathematical theory of communication". The Bell System Technical Journal. 27 (3): 379–423. doi:10.1002/j.1538-7305.1948.tb01338.x.
↑  "Von Neumann Entropy properties" (PDF). EPFL-Quantum_Information_Theory_and_Computation. 2011.
↑  Wilde, M.M. (2013). Quantum Information Theory :. Cambridge University Press. p. 51. ISBN 1316813304.
1 2  Huzihiro, Araki; Elliott H., Lieb (1970). "Entropy inequalities". Communications in Mathematics Physics. 18 (2): 160–170. doi:10.1007/BF01646092-7305.1948.tb01338.x.
↑  Mary Beth, Ruskai; Elliott H., Lieb (1973). "Proof of the strong subadditivity of quantum‐mechanical entropy". Mathematical Physics. 14 (12): 1938–1941. doi:10.1063/1.1666274.
↑  Göran, Lindblad (1975). "Completely positive maps and entropy inequalities". Communications in Mathematical Physics. 40 (2): 147–151. doi:10.1007/BF01609396.
↑  Vedral, V. (8 במרץ 2002). "The role of relative entropy in quantum information theory". Reviews of Modern Physics. American Physical Society (APS). 74 (1): 207. arXiv:quant-ph/0102094. Bibcode:2002RvMP...74..197V. doi:10.1103/revmodphys.74.197. ISSN 0034-6861. {{cite journal}}:  (עזרה)
↑  Hiai, F.; D., Petz (1991). "The proper formula for relative entropy and its asymptotics in quantum probability". Communications in Mathematics Physics. 143: 99–114. doi:10.1007/BF02100287.
| מכניקה סטטיסטית |
| --- | --- | --- |
| תאוריה | עקרון גידול האנטרופיה • ergodic theory |  |
| תרמודינמיקה סטטיסטית | צברים • פונקציית חלוקה • משוואות מצב • פוטנציאלים תרמודינמיים: (U • H • F •‏ G) • קשרי מקסוול |  |
| מודל סטטיסטי | Ferromagnetism models (איזינג • פוטס • הייזנברג • חלחול EN) • חלקיקים בעלי שדה כוחות (כוחות דלדול EN  • פוטנציאל לנארד-ג'ונס) |  |
| גישות מתמטיות | משוואת בולצמן • משפט־H • משוואת ולסוב • מדרג BBGKY • תהליך סטוכסטי • תורת שדה ממוצע ותורת השדות הקונפורמית |  |
| תופעות קריטיות | מעבר פאזה • אקספוננט קריטי (מרחק קורלציה • size scaling) |  |
| אנטרופיה | בולצמן • שאנון • צאליס • רניי • פון נוימן |  |
| יישומים | תורת השדות הסטטיסטית (חלקיקים יסודיים • נוזלי־על)  • פיזיקה של חומר מעובה • מערכות מורכבות (כאוס • תורת האינפורמציה • אנטרופיה בתרמודינמיקה ובתורת האינפורמציה • מכונת בולצמן) |  |
בוטסואנה במשחקים האולימפיים לנוער

בוטסואנה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבוטסואנים 2 מדליות כסף בענף האתלטיקה במשחקים האולימפיים. היא מעולם לא השתתפה במשחקי החורף האולימפיים לנוער. ההשתתפות של ספורטאי הנוער מבוטסואנה היא בעיקר סמלית.
השתתפות במשחקים > משחקי הקיץ

המשלחת הראשונה של בוטסואנה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה בה היא סיימה במקומות האחרונים והשתתפותה הייתה סמלית. המשלחת לאולימפיאדת הנוער נאנג'ינג מתנה 8 ספורטאים שהתחרו בארבעה ענפי ספורט והייתה המשלחת הגדולה ביותר שבוטסואנה שלחה עד כה. המשלחת הגיעה להישג משמעותי בענף האתלטיקה עם זכייה בשתי מדליות כסף בריצת 200 מטר וריצת 400 מטר נערים. המשלחת סיימה במקומות האחרונים והשתתפה באופן סמלי בענפים בדמינטון, ג'ודו ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

בוטסואנה במשחקים האולימפיים
בוטסואנה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
בבוטוב

קניאז וסילי בבוטוב
בבוטוב (ברוסית: Бебутовы) או בֶּבּוּתוֹבי (בגאורגית: ბებუთოვი) או בֶּבּוּתָשווילי (ბებუთაშვილი) הייתה משפחת אצולה גאורגית ממוצא ארמני שמילאה תפקיד חשוב בחיים הכלכליים והתרבותיים של העיר טביליסי במאות ה-17 וה-18, ומאוחר יותר, במאה ה-19, שירתה בצבא האימפריה הרוסית.
המשפחה מוכרת מתחילת המאה ה-17, כאשר היגרו מן העיר אני שבארמניה לכפר פירשאווי שליד טביליסי גאורגיה, לאחר שהפרסים הרסו את בתיהם. באמצע אותה מאה הם התגלו כאחת ממשפחות הסוחרים העשירות בממלכת כארתלי. הם רכשו נכסים וגנים ובנו בתי מרחצאות. במאה ה-18 הם שירתו כאתנארך של הארמנים בטביליסי ונשאו בתואר מליק-מאמאסאחליסי, ומאוחר יותר כראש אבירי הציד ("מישקרבש") בחצר המלוכה הגאורגית.
בשנת 1783 העלה ארקלה השני את מעמד המשפחה לתואר "נסיכי בבוטוב", והכליל אותה ברשימת האצולה הגאורגית שצורפה לחוזה גאורגייבסק שנערך עם האימפריה הרוסית. לאחר סיפוח ממלכת כארתלי-קאחתי לאימפריה הרוסית של 1801, התקבלה משפחת בבוטוב כחלק מאצולת הנסיכים של האימפריה, בשנת 1826, וקיבלה את התואר "קניאז".
הערות שוליים

↑  אתנארך (Εθνάρχης) - הנהגה פוליטית על קבוצה אתנית. המילה מורכבת מן המילים היווניות "לאום" (έθνος) ו"ארכון" (άρχων).
↑  מליק (Մելիք) - תואר אצולה ארמני העובר בירושה במספר נסיכויות מזרח-ארמניות (ירוואן, קארס, נחיצ'יבאן, לורי, תבריז ועוד).
ביצה מקושקשת

| --- | --- |

 
 מאכלים
 סוג:  מזון, מנה 
 מרכיבים עיקריים:  ביצה 
 
ביצים מקושקשות עם תוספות שונות
ארוחת בוקר אנגלית עם ביצה מקושקשת, שעועית לבנה אפויה ברוטב עגבניות, תפוחי אדמה אפויים, בייקון, נקניקיות, עגבניות מבושלות ופטריות
ביצה מקושקשת (מכונה גם "ביצה מבולבלת") היא ביצה המטוגנת במחבת משומנת חמה, אשר תוך כדי הטיגון בוחשים אותה במזלג או בכלי אחר. באופן הכנה זה החלבון והחלמון אינם מתערבבים באופן אחיד, בשונה מחביתה שבה צורת ההכנה אחרת וכוללת שבירת הביצה בכלי נפרד, וערבובה היטב, כך שבמהלך הבחישה מתערבים החלבון והחלמון זה בזה, עד שנוצר נוזל עם מרקם (וצבע) אחיד. הבחישה במהלך הטיגון (בניגוד לבחישה טרם הטיגון) מונעת היווצרות מרקם אחיד ושטוח ובמקום זאת יוצרת מרקם בעל אופי 'פירורי' או 'גושי'. לרוב מתובלת ה"מקושקשת" במלח ולעיתים גם בפלפל שחור.
בדומה למאכלי ביצים מטוגנות אחרים, יש צורך לשמן את תחתית המחבת, לפני ששוברים לתוכה את הביצים. שימון המחבת נועד לשרת שני צרכים: האחד, הולכת חום טובה יותר לכל פני השטח התחתון של ה"מקושקשת". השני, שחרור קל יותר של החביתה מהמחבת בתום תהליך הטיגון. ניתן לשמן את המחבת בשמן צמחי, בתרסיס שמן, בחמאה או במרגרינה (המעניקים טעם נוסף ל"מקושקשת") או להשתמש במחבת טפלון שאין צורך לשמנה.
במדינות המערב ביצה מקושקשת מוגשת בארוחת בוקר. בישראל היא עשויה להיאכל גם בארוחת ערב.
לקבלת מרקם אוורירי יותר, יש להכניס יותר אוויר לביצה על ידי בחישה נמרצת בשלב ערבוב החלמון והחלבון. היווצרות בועות מעידה על כמות אוויר מספקת. ניתן להוסיף לביצים חלב, שמנת, שמנת חמוצה, חלב סויה או מים. טיגון על אש נמוכה ייצור מרקם רך יחסית, בעוד טיגון מהיר על אש גבוהה ייצור מרקם מוצק יותר.
ניתן להוסיף תוספות רבות לגיוון הטעם – גבינות שונות (צהובות או מלוחות), נקניקים מסוגים שונים, למשל פיסות שינקן, וירקות כגון בצל, פלפל, עגבנייה.
בארוחת בוקר אנגלית ביצה מקושקשת מוגשת לצד קלי, "האש בראונס" (לביבת תפוחי אדמה), פנקייק, בייקון או נקניקיות. יש המתבלים אותה בפפריקה או מגישים אותה עם קטשופ.
בארצות הברית קיימות גרסאות של ביצה מקושקשת עם בייקון ובצל, וביצה מקושקשת עם לקס ובצל.
היבט בריאותי

ככלל, בגלל דרך הטלתה והחומרים המזינים שבה, מהווה ביצת תרנגולת כר-פורה להתפתחות פוטנציאלית של גורמים מרענים ("פתוגניים" בלעז). לכן, אכילת ביצה שלא בושלה לחלוטין טומנת בחובה סיכון בריאותי, בדגש על הדבקה בסלמונלה. מטעם זה מנחה משרד הבריאות הישראלי מוסדות אשפוז לטגן ביצה כזו עד ש"המרקם קשה, יבש וקרוש". מסיבה זו גם לתינוקות ולנשים הרות מומלץ שלא לאכול ביצים במרקם נוזלי.
הערות שוליים

↑  מקבץ מאכלי ביצים, באתר כותר
↑  הנחיות לשימוש בביצים במוסדות אשפוז, באתר משרד הבריאות
בבאסקה שחורה

בבאסקה שחורה (ברומנית: Băbească neagră) הוא זן ענבי יין רומני מקומי.
ענבים מזן בבאסקה משמשים לייצור יין שולחני. צבע הענבים שחור כחלחל והם מגיעים לבשלות במחצית השנייה של ספטמבר. ליין גוון אדום חזק עם ברק וחמיצותו מאוזנת.
כרמים משובחים של בבאסקה מצויים במולדובה, בעיקר בניקורשט (Nicoreşti), אך גם באודובשט (Odobeşti), קוטשט (Coteşti) ופנצ'יו (Panciu).
ראו גם

פטאסקה שחורה
טמיואסה רומנאסקה
בוסויואקה דה בוחוטין
בבוא ספטמבר

| --- | --- |
כרזת הסרט בבוא ספטמבר
כרזת הסרט בבוא ספטמבר
 בימוי:  רוברט מאליגן 
 הופק בידי:  רוברט ארתור, הנרי וילסון, ראול וולש
 תסריט:  סטנלי שפירו, מוריס ריצ'לין
 עריכה:  ראסל שיינגארת' 
 שחקנים ראשיים:  רוק הדסון ג'ינה לולובריג'ידה סנדרה די בובי דארין ולטר סלזק ג'ואל גריי
 מוזיקה:  הנס סלטר 
 צילום:  ויליאם דניאלס 
 מדינה:  ארצות הברית 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  9 באוגוסט 1961
 משך הקרנה:  112 דק' 
 שפת הסרט:  אנגלית 
 סוגה:  קומדיה רומנטית 
 הכנסות:  6,500,000‏$
 דף הסרט ב־IMDb
 
בבוא ספטמבר (באנגלית: Come September) הוא סרט קומדיה רומנטית משנת 1961 עם רוק הדסון, ג'ינה לולובריג'ידה, סנדרה די ובובי דארין בתפקידים הראשיים.
בובי דארין הלחין את נעימת נושא הסרט ואת השיר "Multiplication" שגם כתב את מילותיו. במשך ההסרטה הפכו בובי דרין וסנדרה די לזוג ונישאו.
בובי דארין זכה על משחקו בסרט לפרס גלובוס הזהב לשחקן חדש ומבטיח ביותר.
תקציר העלילה

רוברט טלבוט (רוק הדסון) הוא איש עסקים אמריקאי עשיר ורווק. הוא בעל וילה מפוארת בפורטופינו לשם הוא מגיע פעם בשנה ומבלה עם חברתו/פילגשו ליסה פליני (ג'ינה לולובריג'ידה). בשאר 11 החודשים מתוחזקת הווילה על ידי אב הבית מוריס קלאבל (ולטר סלזק) וצוות עובדות. מוריס מנצל את היעדרו של רוברט והופך את הווילה למלון בשם La Bella Vista ללא רשותו של רוברט.
רוברט דוחה כל פעם את בקשתה להתחתן והיא לבסוף מחליטה להינשא לספנסר (רונלד הווארד - בנו של לסלי הווארד). וכבר מודדת את שמלת הכלה, אך כאשר בשנה אחת מחליט רוברט להגיע ביולי ומבקש ממנה להצטרף אליו לווילה היא נכנעת ושניהם נוסעים לווילה.
לפני שהם מגיעים לווילה, מוזהר מוריס על ידי ידיד ומנסה למחוק כל סימן למלון, אבל למקום מגיעה קבוצה של שש נערות בתוכן סנדי (סנדרה די) מלוות במשגיחה אליסון (ברנדה דה בנזי). רוברט מגלה את התרמית של מוריס ומורה לו להתפטר ולסלק את הנערות למחרת.
המצב מסתבך כשמגיעים למקום ארבעה בחורים סטודנטים אמריקאיים וביניהם טוני (בובי דארין) וביגל (ג'ואל גריי). מוריס אומר כי הזמנתם בוטלה. הם מתכוננים לעזוב אבל כשהם רואים את הבנות הם מחליטים להישאר ליד הווילה ולהקים שם אוהל.
בין הבחורים ורוברט מתפתחת תחרות גילים, אך רוברט מנצח אותם בנהיגה על קטנוע, בריקוד ובשתיית אלכוהול.
בינתיים המשגיחה אליסון מחליקה על פקק מבקבוק שמפניה ומתאשפזת בבית חולים. הנערות נשארות במקום ובין טוני וסנדי מתפתחת ידידות.
רוברט מרגיש כעת את עצמו אחראי להתנהגותן של הבנות. הוא אומר לסנדי כי גברים לא אוהבים נשים שמתמסרות בקלות. כשסנדי אומרת זאת לליסה היא מתרגזת על הצביעות של רוברט ומודיעה לו שהיא עוזבת אותו. גם לאחר שהוא רודף אחריה היא מסרבת לחזור. היא חוזרת לספנסר שמוכן למרות הכל להתחתן אתה.
סנדי וטוני מתפייסים לאחר ריב ומשוחחים עם ליסה. בעקבות זאת משנה ליסה את דעתה ויוצאת למצוא את רוברט כשהיא לבושה בשמלת כלה. היא מוצאת אותו כבר על הרכבת. ליסה לוקחת בהשאלה תינוק ואומרת לשוטר כי אבי התינוק הוא אמריקאי הרוצה לברוח מאמריקה. רוברט מורד מהרכבת, פוגש את ליסה וקונה לה טבעת נישואים.
הם חוזרים שוב לווילה ששוב הפכה לבית מלון אבל הפעם הדיירים הן נזירות שלא משמיעות רעש.
בזיירות

| --- | --- |

ליידי רכובה על סוס, ועל ידה ניצב בז נודד מאולף
 מורשת תרבותית בלתי מוחשית הוכרזה על ידי אונסק"ו בשנת 2016
 חלק מתוך:  oral traditions and expressions 
 
בַּזְיָירוּת או בזאות היא אומנות השימוש בבזים או בדורסי יום חזקים ולעיתים אף בדורסי לילה לציד עופות ויונקים. השימוש בבזים לשם ציד היה נהוג כבר למן העת העתיקה, ומופיע בספרות חז"ל.
מיני עופות דורסים רבים משמשים לציד. הבחירה במין מסוים הייתה לרוב קשורה למין בעל החיים אותו רוצים לצוד, להתאמת הדורס לשטח הציד, וכן גם בחירות תרבותיות ומסורתיות. בין הבזים בהם משתמשים לציד אפשר למצוא את המינים: בז ארקטי, בז נודד, בז ציידים, בז צוקים וכן בזים קטנים יותר כמו בז גמד ובז עצים. השימוש בבזים לציד אינו למטרות מסחריות, אלא לשם הספורט שבדבר.
בהרי האלטאי שבמונגוליה משמש עד היום עיט זהוב לצייד לצורך מזון.